
PLUNGĖS RAJONO SAVIVALDYBĖS VIEŠOSIOS BIBLIOTEKOS 
STRUKTŪRINIO TERITORINIO PADALINIO 
VYRESNIOJO BIBLIOTEKININKO PAREIGYBĖS APRAŠYMAS

 I SKYRIUS
PAREIGYBĖ

1. Struktūrinio teritorinio padalinio vyresnysis bibliotekininkas (toliau – vyr. bibliotekininkas) yra Savivaldybės biudžetinės įstaigos – Plungės viešosios bibliotekos (toliau – bibliotekos) – specialistas.
2. Pareigybės lygis – B . 
3. Pareigybės paskirtis – vyr. bibliotekininko pareigybė reikalinga užtikrinti struktūrinio teritorinio padalinio funkcijų įgyvendinimą: vykdyti visų amžiaus grupių vartotojų aptarnavimą dokumentais, organizuoti kultūrinius, edukacinius, informacijos sklaidos renginius, ugdyti vaikų ir suaugusiųjų kompiuterinį ir skaitmeninį raštingumą, rūpintis paslaugų spektro vartotojams plėtra ir kokybe, vietos kultūros turinio prieinamumu bei teikti kitas bibliotekines paslaugas.
4. Pareigybės pavaldumas – vyr. bibliotekininkas yra tiesiogiai pavaldus bibliotekos direktoriui, o už einamosios veiklos vykdymą bei padalinio planų įgyvendinimą atsiskaito ir yra atskaitingas bibliotekos direktoriaus pavaduotojui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5.Vyr. bibliotekininkas, turi atitikti šiuos reikalavimus: 
5.1. turi turėti ne žemesnį kaip pareigybės, kurioms būtinas ne žemesnis kaip aukštesnysis išsilavinimas ar specialusis vidurinis išsilavinimas, įgyti iki 1995 metų arba jam prilygintu išsilavinimu;
5.2. būti susipažinusiam su Lietuvos bibliotekų sistema, bibliotekų veikla;
5.3. turėti kompiuterinio raštingumo įgūdžių ir mokėti naudotis informacinėmis technologijomis; 
5.4. mokėti dirbti Lietuvos integralios bibliotekų informacijos sistemos (toliau LIBIS) posistemiais;
5.5. mokėti organizuoti ir planuoti struktūrinio teritorinio padalinio darbą, būti orientuotam į tikslus, gebėti sistemiškai analizuoti ir objektyviai vertinti situaciją bei priimti optimalius sprendimus;
5.6. komunikuoti ir spręsti konfliktines situacijas (jei tokių iškyla) su vartotojais;
5.7. būti atsakingam, kūrybiškam, iniciatyviam ir pareigingam;
5.8. būti susipažinusiam su Lietuvos Respublikos Konstitucija, Lietuvos Respublikos vietos savivaldos, Bibliotekų, Biudžetinių įstaigų įstatymais, Darbo ir Civiliniu kodeksais, priešgaisrinę ir civilinę saugą, darbuotojų sveikatą bei darbo sąlygas reglamentuojančiais teisės aktais, Lietuvos Respublikos Vyriausybės nutarimais, Lietuvos Respublikos kultūros ministerijos teisės aktais, Savininko teises ir pareigas įgyvendinančios institucijos, Mero, Administracijos direktoriaus teisės aktais, Plungės viešosios bibliotekos nuostatais, kitais teisės aktais, reglamentuojančiais bibliotekos veiklą bei gebėti juos pritaikyti praktikoje. 

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Vyr. bibliotekininkas, einantis šias pareigas, vykdo šias funkcijas:
6.1. dirba Lietuvos integralios bibliotekų informacijos sistemos (toliau – LIBIS) posistemėmis: Skaitytojų registracijos, Komplektavimo, Kompiuterinių resursų ir Skaitytojų aptarnavimo;
6.2 registruoja Vartotojų registracijos ir statistikos sistemoje (VRSS) elektroninių paslaugų vartotojus;
6.3. apskaito skaitytojams išduotus elektroninius pažymėjimus, surašo panaudotų griežtos atskaitomybės blankų nurašymo aktus ir pateikia juos bibliotekos buhalterijai; 
6.4. prieš išduodamas Skaitytojo pažymėjimą, pateikia vartotojui „Naudojimosi Plungės rajono savivaldybės viešąja biblioteka taisyklėse“ nustatytą Skaitytojo registracijos formą, kurioje vartotojas pagal galiojantį asmens tapatybės dokumentą užpildo bibliotekos veiklai būtinus asmens duomenis;
6.5. paima vartotojo parašą Skaitytojo registracijos formoje;
6.6. už skaitytojų pažymėjimo išdavimą paima nustatytą vienkartinį mokestį, atitinkantį asmens grupę;
6.7. gavus pinigus iš asmens už Skaitytojo pažymėjimą, išrašo pinigų priėmimo kvitą, antrąjį kvito egzempliorių atiduoda skaitytojui;
6.8. neaptarnauja skaitytojų su svetimu Skaitytojo pažymėjimu;
6.9. suveda naujų bibliotekos skaitytojų duomenis į Lokalią skaitytojų registracijos duomenų bazę ir į Vieningą skaitytojų registracijos duomenų bazę (VSDB), saugo ir atnaujina skaitytojų duomenis;
6.10. niekam neskelbia įvestų asmens duomenų apie skaitytoją, atsako už jų saugumą, naudoja tik bibliotekos vartotojų apskaitai, analizei;
6.11. atlieka paiešką bibliotekos elektroninio katalogo duomenų bazėje ir suvestiniame kataloge apie skaitytojų prašomus dokumentus;
6.12. padeda vartotojams susirasti reikalingus dokumentus LIBIS programoje, juos išduoda iš bibliotekos vieningo fondo arba TBA keliu (vartotojas, užsisakęs reikiamą dokumentą, sumoka jo persiuntimo paštu išlaidas);
6.13. atsako į vartotojų užklausas ir jas registruoja „Bibliotekos dienoraštyje“; 
6.14. priima iš vartotojų dokumentų užsakymus, rezervacijas internetu ir juos vykdo;
6.15. vartotojams skolininkams siunčia elektroninius priminimus, informuoja telefonu, SMS žinutėmis, skolininkus lanko namuose. Apie išvykimą pas skolininkus vyr. bibliotekininkas filialo lankytojus informuoja skelbimu greta informacijos apie darbo laiką;
6.16. dirba kraštotyros, knyginio ir ikonografijos paveldo, dalinai etnokultūros ir krašto kultūros paveldo srityse: rengia kraštotyros darbus, fiksuoja vietovei reikšmingą informaciją, populiarina ir aktualina etninę kultūrą ir jai skirtas publikacijas, renka kitą tokio pobūdžio medžiagą darbo vietoje ir išvykose darbo dieną;
6.17. aptarnauja senyvo amžiaus, neįgalius, akluosius ir silpnaregius, kitus laikiną negalią ar socialinę atskirtį turinčius vartotojus knygnešystės būdu, pristatant knygas skaityti namuose bibliotekos darbo laiku;
6.18. telkia ir ugdo vietos bendruomenę knygos, skaitymo skatinimo, bendrosios kultūros, neformalaus švietimo, profesionalaus meno žodiniuose ir vaizdiniuose renginiuose;
6.19. rengia literatūros, dokumentikos, meno ir fotografijos stacionarias, kilnojamąsias, virtualias parodas, edukacines programas, organizuoja jų pristatymus;
6.20. ypatingą dėmesį skiria darbui su vaikais, siekiant sudominti juos skaitymu, lavinat jų kūrybiškumą, gebėjimą komunikuoti, išsakyti savo mintis, įspūdžius, norus; užtikrinat prasmingą jų veiklą po pamokų;
6.21. moko ir konsultuoja bibliotekos vartotojus kompiuterinio ir informacinio raštingumo klausimais;
6.22. apskaito dokumentų fondą vadovaujantis Lietuvos Respublikos standartu „Bibliotekos fondo ir darbo apskaitos vienetai“, tvarko fondą vadovaujantis universaliąja dešimtaine klasifikacija (UDK);
6.23. pildo dokumentų fondą naujomis knygomis centralizuotai per biblioteką iš Kultūros ministerijos skirtų valstybės biudžetinių asignavimų; 
6.24. saugoja dokumentų fondą vadovaujantis Lietuvos Respublikos standartu „Spaudinių ir kitų dokumentų apsauga“ ir inventorizuoja; 
6.25. rengia struktūrinio teritorinio padalinio metinį planą (programą), tekstinę ir statistinę (Forma 1 Biblioteka metinė) ataskaitas ir nustatytais terminais šiuos dokumentus teikia bibliotekos direktoriaus pavaduotojui;
6.26. pildo „Bibliotekos dienoraštį“, kuriame kasdien veda visų struktūrinio teritorinio padalinio skaitytojų ir lankytojų dokumentų išdavimo apskaitą, „Bibliotekos fondo bendrosios apskaitos knygą“ ir ir „Skaitytojų pamestų ir vietoj jų priimtų spaudinių apskaitos knygą“;
6.27. pristato veiklą tradicinėse ir internetinės žiniasklaidos priemonėse, įvairaus turinio vietos bendruomenės renginiuose, bibliotekos ir bibliotekos partnerių internetiniuose žiniatinkliuose;
6.28. teikia mokamas paslaugas (dokumento kopijavimas, skenavimas, spausdinimas), už kurias ima nustatytą ir Savivaldybės tarybos sprendimu patvirtintą mokestį, išduoda pinigų priėmimo kvitą, periodiškai atsiskaito su bibliotekos buhalterija;
6.29. atsako už struktūriniam teritoriniam padaliniui priskirtą ilgalaikį, trumpalaikį turtą, bibliotekos fondą, priima pinigines lėšas už atliekamas mokamas paslaugas, užtikrina tikslinį priskirto turto naudojimą, apskaitą ir apsaugą Lietuvos Respublikos teisės aktų nustatyta tvarka;
6.30. kelia kvalifikaciją apskričių bibliotekų, Nacionalinės bibliotekos organizuojamuose mokymuose, dalyvauja bibliotekos organizuojamuose pasitarimuose, bibliotekininkų kompiuterizavimo mokymuose, seminaruose, konkursuose, diegia įgytą patirtį praktinėje veikloje;
6.31. vykdo bibliotekos direktoriaus ir direktoriaus pavaduotojo nurodymus bei atskirus pavedimus;
6.32. rengia projektus įvairiems regiono, šalies ir užsienio programų konkursams papildomam finansavimui gauti ir teikia per biblioteką;
6.33. palaiko bendradarbiavimo ryšius su aptarnaujamos vietovės kultūros,  švietimo ir visuomeninėmis įstaigomis, seniūnijomis;
6.34. propaguoja savanorystės idėjas, gali pasitelkti savanorių pagalbą organizuojant renginius, tvarkant fondą, renkant kraštotyrinę medžiagą, lankant senyvo amžiaus ar neįgalius bendruomenės narius ir pakeičiant jiems knygas. 

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

7. Šias pareigas einantis vyr. bibliotekininkas:
7.1. vykdydamas šiame pareigybės aprašyme nustatytas funkcijas, turi teises ir pareigas, nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, Bibliotekos nuostatuose, Bibliotekos vidaus darbo tvarkos taisyklėse, kituose teisės aktuose, reglamentuojančiuose darbo santykius;
7.2. asmeniškai atsako:
7.2.1 už tinkamą šiame pareigybės aprašyme nustatytų funkcijų vykdymą; 
7.2.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka;
7.2.3. už darbo drausmės ir darbo režimo, profesinės etikos, higienos, darbo saugos ir priešgaisrinės saugos reikalavimų laikymąsi;
7.3. atsako už jam patikėto bibliotekos turto, materialinių vertybių, surinktų grynųjų pinigų saugumą bei savalaikį jų perdavimą buhalterijai Lietuvos Respublikos darbo kodekso ir kitų teisės aktų nustatyta tvarka;
7.4. Kai vyresniojo bibliotekininko nėra darbe (dėl ligos, atostogų, komandiruotės ir kt.), struktūrinio teritorinio padalinio (kaimo bibliotekos) veikla ir vartotojų aptarnavimas organizuojami arba laikinai stabdomi bibliotekos direktoriaus nustatyta tvarka.

